07/04/2014 | Administración LocalMunicipal
Cedeira
Constitución da Xunta de Goberno Local e delegación de competencias

ANUNCIO Constitución da Xunta de Goberno Local e delegación de competencias Por resolución de Alcaldía de data 15.01.2014, adoptouse o segunte acordo: “CONSTITUCIÓN DA XUNTA DE GOBERNO LOCAL E DELEGACIÓN DE COMPETENCIAS Data decreto: 15/01/2014 Núm. Decreto: 11 O Sr. Dn. LUIS RUBIDO RAMONDE, ALCALDE-PRESIDENTE, deste Concello, de conformidade coas atribucións conferidas polo artigo 23 da Lei 7/1985, do 2 de abril, Reguladora das Bases do Réxime Local, 43 e 52 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais e 65 da Lei 5/1997, do 22 de xullo, de Administración Local de Galicia. R E S O L V O Primeiro. –Incoar expediente para a constitución da Xunta de Goberno Local deste Concello. Segundo. –Designar membros da Xunta de Goberno Local aos Sres.: Dn. Olga Milena Marcel Florin Gammon Boughalem. Dn. Matias Vilafranca Tutunea. Dn. Raquel Sara Puigdueta El Jabli Terceiro. –A Xunta de Goberno Local terá asignadas as seguintes atribucións: a) A asistencia permanente ao Alcalde no exercicio das súas atribucións. b) As atribucións, que esta Alcaldía de forma expresa delega, e que a continuación se expresan: 1) Autorización, disposición e ordenación de gastos e a aprobación das facturas e certificacións de obra que corresponden ao desenvolvemento normal do Orzamento, dentro dos límites que competen ao Alcalde e os expresamente previstos nas bases de execución do Orzamento.2) Concesión de licenzas urbanísticas.3) Concesión de licenzas de apertura clasificadas, reservándose a Alcaldía a concesións das licenzas inócuas.4) Aprobación de padróns fiscais de impostos, taxas e prezos públicos.5) O desenvolvemento da xestión económica dacordo co Orzamento aprobado, concertar operacións de crédito, con exclusión das contempladas no artigo 177.5 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sempre que aquelas estean previstas no Orzamento e o seu importe acumulado dentro de cada exercizo económico non supere o 10 por 100 dos seus recursos ordinarios, agás as de tesouraría que lle corresponderá cando o importe acumulado das operacións vivas en cada momento non supere o 15 por 100 dos ingresos liquidados do exercizo anterior.6) Contratacións e concesións de toda clase, cando o seu importe non supere o 10 por 100 dos recursos ordinarios do Orzamento nin, en calquera caso, os 6.010.121,04 €.; incluídas as de carácter plurianual cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referido aos recursos ordinarios do Presuposto do primeiro exercicio, nin a contía sinalada.7) A aprobación dos proxectos de obras e servizos da súa competencia para a contratación ou concesión destes e estean previstos no Orzamento.8) A solicitude de subvencións para obras, actividades ou servizos municipais, que expresamente requiran acordo da Xunta de Goberno Local e competencialmente non estea atribuída ao Pleno da Corporación, sen prexuízo de que a Alcaldía efectúe por exclusión as demais solicitudes, ou ben por razóns de urxencia, a Alcaldía efectúe estas actuacións dando conta á Xunta de Goberno Local.9) A aprobación da convocatoria e a resolución de concesión de subvencións outorgadas polo Concello.10) A concesión, transmisión ou modificación de licenzas de auto turismo.12) A concesión de aprazamentos e fraccionamentos de ingresos públicos.13) A resolución de recursos que se interpoñan contra os acordos en materias delegadas que se teñen detalladas nos apartados anteriores. c) As atribucións que lle atribúan as Leis. Cuarto. –Fixar como periodicidade para as sesións ordinarias os mércores de cada semana, ás 13:00 horas. Quinto. –A Alcaldía poderá revocar en calquera momento as delegacións efectuadas seguindo as mesmas formalidades aplicadas para outorgalas. Sexto. –A Alcaldía poderá avocar en calquera momento a competencia delegada de acordo co que dispón o artigo 14 da Lei 30/1992, de 26 de novembro. Sétimo. –Da presente Resolución darase conta ao Pleno na primeira sesión que celebre, notificándose, ademais, persoalmente aos designados, e publicándose no Boletín Oficial da Provincia, sen prexuízo da súa efectividade dende a súa promulgación, conforme se indica no número 1 do artigo 23 da Lei 7/1985, do 2 de abril, Reguladora das Bases do Réxime Local, e o artigo 52.4 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais. Así o ordena e dispón o Sr. Alcalde, do que eu, secretaria, dou fe.” Cedeira, 28 de marzo de 2014 O alcalde Luis Rubido Ramonde